Burger King

Burger King (BK) je celosvetový reťazec reštaurácií rýchleho občerstvenia, ktorý sa špecializuje na veľké, na ohni grilované hamburgery. Prvá reštaurácia bola otvorená 4. decembra 1954 v Miami na Floride v USA. V Austrálii je spoločnosť prevádzkovaná pod značkou Hungry Jack's. Dnes prevádzkuje Burger King 17,796 reštaurácií vo viac než 74 krajinách sveta.

Hlavným produktom je burger Whopper, ktorý sa predáva aj v iných variantoch od najmenšieho Whopper Junior až po Triple Whopper. Skladá sa z grilovaného mletého hovädzieho mäsa v žemli posypanej sezamovými semiačkami s majonézou, zeleninou a inými prísadami.

Na Slovensku bola prvá reštaurácia Burger King otvorená 26. marca 2010 v obchodnom centre Eurovea v Bratislave a krátko na to zatvorená, následne spoločnosť odišla zo slovenského trhu.

Svoju prvú prevádzku od predošlého odchodu zo Slovenska, otvorila v bratislavskom obchodnom centre Bory Mall, spoločnosť Amrest. Druhá v poradí sa usadila v obchodnom centre Avion a tretia bratislavská pobočka je v Auparku. Prvá prevádzka Burger Kingu mimo Bratislavy, je v obchodnom centre Aupark v Košiciach. Prvá DRIVE THRU reštaurácia na Slovensku bola otvorená 7. marca 2022 pri obchodnom centre Eperia v Prešove.

Referencie

Iné projekty 

Potravinárske podniky USA
Reštaurácie
Rýchle občerstvenie